b'\n_START_ARTICLE_\nWaterfox\n_START_SECTION_\nZgodovina\n_START_PARAGRAPH_\nWaterfox je bil prvi\xc4\x8d objavljen 27. marca 2011 za\xc2\xa064-bitni Windows. Izgradnja za Mac je pri\xc5\xa1la na vrsto\xc2\xa014. maja 2015 z izdajo razli\xc4\x8dice 38.0, za Linux pa 20. decembra 2016\xc2\xa0z izdajo razli\xc4\x8dice 50.0. Razli\xc4\x8dica za Android je prvi\xc4\x8d pokukala na svet\xc2\xa0z razli\xc4\x8dico 55.2.2. Razli\xc4\x8dica 29.0, objavljena 22. julija 2015,\xc2\xa0 je bila na voljo tudi kot izdaja za\xc2\xa0iOS. Med 12. majem in 12. novembrom 2015 pa je Waterfox nudil lasten iskalnik za dobrodelne namene, imenovan Storm - Nevihta.\n_START_SECTION_\nPrimerjave in uporaba\n_START_PARAGRAPH_\n32-bitni Firefox je posekal 64-bitni Waterfox v testih Peacekeeper browser benchmark spletne revije TechRepublic leta 2012, 64-bitni Waterfox pa je bil nekoliko uspe\xc5\xa1nej\xc5\xa1i od\xc2\xa032-bitnega Firefoxa v testih, ki jih je leta 2014 objavila Softpedia. Leta 2016 pa se je 64-bitni Waterfox odrezal slab\xc5\xa1e kot 64-bitni Mozilla Firefox pri testih\xc2\xa0Kraken, SunSpider, JetStream in Octan 2.0. Testi so bili na voljo na spletnih straneh razvijalcev, vendar sedaj niso ve\xc4\x8d dostopni._NEWLINE_Doslej\xc2\xa0je Waterfox do\xc5\xbeivel ve\xc4\x8d kot 6 milijonov prenosov.'